User:Lefra Produksies/Sample page

Lefra Kommunikasie en Bemarking (beter bekend as Lefra Produksies) vermaak Suid-Afrika reeds vir byna drie dekades lank en het al groot suksesse in die vermaaklikheidsbedryf in Suid-Afrika behaal. Lefra Produksies se hoofbedryfsareas is teater-, korporatiewe- en musiekproduksies, asook verskeie projekte in radio en televisie. Lefra Produksies is ook betrokke in kunstenaarbestuur en die verskaffing van tegniese toerusting vir funksies en geleenthede.

subject heading
Van ‘n baie klein begin, is Lefra, onder leiding van Frans Swart, vandag ‘n belangrike speler in die vermaaklikheidsbedryf in Suid-Afrika, sowel as in die promosie- en openbare betrekkinge gebied. Lefra was op die voorgrond om Afrikaanse teater in Suid-Afrika te laat herleef met suksesvolle produksies wat heelwat rekords laat spat het. Lefra se Afrikaanse weergawe van Rob Becker se Defending the Caveman, in Afrikaans as Groet die Grotman (regisseur Sandra Prinsloo, 2005), hou steeds die rekord as die Afrikaanse produksie wat die langste en meeste aantal opvoerings in Suid-Afrika gehad het, met meer as 1,000 vertonings oor tien jaar! Na Groet die Grotman volg die suksesvolle Groet die Grotvrou (regisseur Vanessa Frost, 2008) en Groet die Grotoupa (regisseur Lizz Meiring, 2010). In 2019 skryf Frans self die opvolg Groet die Grotman 2, waarvan hy ook die regie behartig.

Lefra vervaardig ook ander een-persoon-produksies oor die jare, en toer landwyd met hierdie produksies. Paul Lückhoff skitter in Oom Schalk Lourens se Mampoerstories (2015), en Cobus Venter bring ‘n lag en ‘n traan in My Pa (2016). Johny Klein bring die Sandveld en sy mense na die verhoog toe in Frans se verwerking van Ferdinand Deist se verhale in die produksie Die Pomporrelkonsert (2019). Johny was ook te sien in die musiekproduksie Flennie die Snare (2017) saam met Chris Chameleon, Anna Davel, Daniella Deysel en ‘n volle orkes onder leiding van musikale regisseur Jaconell Mouton, waarin hy ‘n magdom van Boerneef se karakters vertolk het. Frans het self die verwerking en regie vir die produksie behartig. Ander musiekproduksies sluit die juweel As Drome Vlerke Kry (2015) in, met Hennie Smit en Arina de Witt. In 2019 bring Helene Bester hulde aan die ikoniese Griekse sangeres Nana Mouskouri in die produksie Helene Bester sing Nana Mouskouri wat tydens Lefra se jaarlikse Oppiwater Kunstefees aanboord die MSC Musica bekendgestel is.